רבנו גורן
כשהעם נקרא לתורן; אז הרב, רבנו גורן; על ראשו חבש את כובע הפלדה; עם שופר ועם קפוטה; הוא מיהר אל הדקוטה; ולחם גם בסיני, גם ביהודה.; ביום ב' נשא תפילות אל; המקדש על יד הכותל; ביום ג' כבר נקרא אל השפלה; לא הספיק לגמור בעזה; המכונית שלו כבר זזה; לטהר את מערת המכפלה.; ומשם מיהר רבנו; אל משכן רחל אמנו; זכרונה יגן עלינו עדי עד; לא אמר "שלום עליכם"; כבר קראו לו לבית לחם; כי רבנו גורן יש פה רק אחד.; בחצות היה צריך הוא; להגיע ליריחו; להפיל את חומותיה בשופר; אך מסנטה קתרינה; בא מברק בהול: "הציל נא!"; אז הוא טס בהליקופטר למדבר.; ואחריו בא על אופנוע; במקרה צלם קולנוע; שדהר אחריו באש ובשוחות; וישנם אומרים שצה"ל; לא המשיך לכבוש אף שעל; כי הרב פשוט נפל מהכוחות.; 